recursal/SuperWikiNEXT-32B huggingface dataset:
**Arnold Jozef Toynbi** (inglizcha: *; 1889.14.4, London 1975.22.10, York) — ingliz tarixchisi, faylasuf va sotsiolog. Oliy oʻquv yurtida oʻqituvchi va tashqi ishlar vazirligida xizmatchi boʻlib ishlash bilan birga juda koʻp safarlarga chiqib ibtidoiy jamiyatni oʻrganish bilan shugʻullangan. 1922-yildan insoniyat madaniyati taraqqiyoti umumiy tarixi ustida ishladi. Asosiy asari 12 j.li "Tarix tadqiqoti"ni yaratdi (1934—61). U bir-birining oʻrniga keluvchi mahalliy sivilizatsiyalar "charxpalagi" haqidagi nazariyani ilgari surdi: mazkur sivilizatsiyalarning har biri vujudga kelish, oʻsish, tanazzulga ketish va yemirilish bosqichlarini oʻtaydi; ular rivojlanishining harakatlantiruvchi kuchi oʻz ortidan "loqayd koʻpchilik"ni ergashtiruvchi "ijodiy elita"dir; insoniyat taraqqiyoti maʼnaviy barkamollikda, oddiy animistik eʼtikrdlardan universal dinlar orkali kelajakning yagona dini sari boʻladigan evolyutsiyadadir. T. jamiyatdagi ziddiyat va nizolarga maʼnaviy yangilanish barham beradi, deb hisobladi.*

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Karnay oʻrovchilar** (Attelabidae) -qattiq qanotlilar turkumiga mansub qoʻngʻizlar oilasi. Uzunligi 2—15 mm, rangi tiniq, koʻpincha yaltiroq, boshi nayga oʻxshash chiziq, moʻylovlari toʻgʻnogʻichsimon, ustki qanotlari, odatda, qornining uchki qismini yopmaydi. Keng tarqalgan, 1300 ga yaqin turi maʼlum. Barcha turlari fitofag , odatda, daraxt va butalarda oziqlanadi. Koʻpincha urgʻochisi barglarga tuxum qoʻyib, ularni karnayga oʻxshatib oʻraydi (nomi shundan olingan) yoki qopchiq yasaydi. Karnay ichida oqish qurtlari rivojlanadi. Baʼzi turlarining qurtlari poya, kurtak yoki mevalar ichida rivojlanadi. Koʻpchilik turlari har xil mevali va mevasiz daraxtlarga ziyon yetkazadi. Oʻrta Osiyoda, jumladan, Oʻzbekistonda olcha filchasi (Phynhitus auratus), oʻrik filchasi (Ph.auratus) va b. turlari danak mevali daraxtlarga jiddiy ziyon keltiradi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Ford Motor Company** — jahondagi eng yirik avtomobil kompaniyalaridan biri. 1903-yilda AQSH avtomobil sanoati asoschilaridan biri, sanoatchi Genri Ford tomonidan tashkil etilgan. Boshkaruv idorasi Michigan shtatining Dirborn shahrida, eng katta zavodi Deytroyt shahrida joylashgan. Turli rusumdagi yengil, yuk avtomobillari, turli qishloq xoʻjaligi texnikasi (traktorlar) ishlab chiqaradi. "F.M." dastavval ishni arzon avtomobillarni ishlab chiqarishdan boshladi. "F.M." da jahonda birlamchi boʻlib avtomobillarni yigishda standartlashtirish va konveyer usuli qoʻllanildi. 8 soatlik ish vaqti joriy qilindi. "F.M." 20-asrning 90-yillari oxiriga qadar yangi zavodlar qurish, boshqa avtomobil kompaniyalarini sotib olish hisobiga kengaydi. "F.M."da avtomobillarning "Ford", "Lincoln", "Mercury", "Jaguar", "Aston Martin", "Mustang" kabi 70 dan ortiq modellari yaratildi va ishlab chiqarildi. 1996-yilga kelib "F.M." konveyeridan jami 250 million avtomobil chiqdi. 1998-yilda kompaniya yengil va yuk avtomobillari ishlab chiqarish hajmi boʻyicha jahonda 2oʻrinni egalladi. "F.M." AQShdan tashqari dunyoning 30 mamlakatida oʻzining ishlab chiqarish, yigʻuv va savdo markazlariga, shuningdek, "Mazda Motor", "Kia Motors Corporation" kompaniyalari aksiyalarida ulushga ega. Ford kompaniyasi yiliga 200 milliard $ foyda topadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Bogʻlovchi** (grammatikada) — yordamchi soʻz. Gap va gap boʻlaklarini bir-biriga bogʻlaydi. Bogʻlovchi ishlatilishiga koʻra, yakka Bogʻlovchilar („va", „ammo", „lekin", „agar", „chunki", „uchun" va boshqalar), takrorlanuvchi UYUSHIQ BÒLAKLAR („baʼzi", „bir", „goh", „yo" va boshqalar) ga boʻlinadi. Bogʻlovchi grammatik maʼno va vazifasiga koʻra, teng bogʻlovchi va ergashtiruvchi bogʻlovchilarga ajratiladi. Teng bogʻlovchilar „va", „hamda" — biriktiruv bogʻlovchilarga („bahor keldi va daraxtlar uygʻondi"); „ammo", „lekin", „birok", „balki" — zidlovchi bogʻlovchilarga („u ishga bordi, biroq ishlamadi"); „yo", „yoki", „yoxud", „goh... goh", „dam... dam" — ayiruvchi bogʻlovchilarga („dam havo ochiladi, dam yomgʻir yogʻadi"); „na... na" — inkor bogʻlovchilarga („na yomgʻir yogʻadi, na havo ochiladi") boʻlinadi. Biriktiruvchi bogʻlovchining vazifasini „bilan" koʻmakchisi, „ham", „da", „u" („yu") yuklamalari ham bajarishi mumkin. „U" („yu") yuklamasi zidlovchi bogʻlovchi vazifasida ham keladi. Ergashtiruvchi bogʻlovchi koʻpincha bosh gapga qoʻshilib, izohlash va aniqlash mazmunini beruvchi ergash gapni bogʻlab keladi. Ular — „ki (m)" — aniqlov bogʻlovchi („deydilarkim, oyda ham dogʻ bor"); „chunki", „shuning uchun", „negaki", „toki" — sabab va maqsad bogʻlovchi („keldi, shuning uchun quvondim"); „goʻyo", „goʻyoki" — chogʻishtiruv Bogʻlovchi („u tik agʻanadi, goʻyo ostidan kesilganday boʻldi"); „agar", „basharti", „garchi" — shart va toʻsiqsizlik bogʻlovchi („agar kelsa, gaplashaman")larga farqlanadi.

Manbalar
--------

1. ↑  "Bogʻlovchi" *OʻzME*. B-harfi Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Qobiqlilar**, uroxordalilar, tunikatlar, lichinkaxordalilar — xordalilar kenja tipi. Q.ning ajdodlari suvda suzib yuradigan birlamchi xordalilar boʻlganligi, ulardan ayrimlari oʻtroq yashashga oʻtganligi taxmin qilinadi. Uzunligi 0,3 sm dan (appendikulyariyalar) 30 m gacha. Tanasi epiteliy hujayralar ishlab chiqaradigan tiniq epiteliy qobiq — tunika qobiq (nomi shundan) yoki quyuq mantiya bilan qoplangan. Xordasi faqat lichinkalik davrida boʻladi (appendikulyarilardan tashqari). Selom qoldigʻi bor. Ichagi sirtmoqqa oʻxshab egilgan, orqa ichagi jabra oldi boʻshligʻiga ochiladi (appendikulyariyalar). Qon aylanish sistemasi yurak xaltasi va lakunalar toʻridan iborat. Nerv sistsmasi miya gangliysi va undan ketadigan orqa nerv poyasidan tashkil topgan. Sezgi organlari kuchsiz rivojlangan. Germafrodit. Ayrim turlarida murakkab rivojlanadigan, appendikulyatsi-yalarga oʻxshash lichinka bor. Koʻpchilik Q. kurtaklanib koʻpayib, koloniya qosil qiladi. 5 sinf: assidiyalar, olovtanalilar, salplar, bochkasimonlar, appendikulyariyalarga boʻlinadi. 1500 ga yaqin turi bor. Dengizda oʻtroq yashaydi, yakka yoki koloniya boʻlib suzib yuradi. Mayda hayvonlar, suvoʻtlar va organik qoldiqlar bilan oziqlanadi.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Saud ibn Ibrohim ibn Muhammad ash-Shuraim** (arab) — Makkadagi Masjidul Haram masjidida namoz oʻqiydigan imomlardan va juma voizlaridan biri. Qur’on qorisi, Makkadagi Umm al-Qura universitetida shariat (islomshunoslik) boʻyicha fan doktori darajasiga ham ega. Shuraim yaqinda Umm al-Qara universitetga dekan va „Fiqh boʻyicha mutaxassis professor" etib tayinlandi. Shuraim 1991-yildan beri Makkada Ramazon oyida tarovih namozlarini oʻqiydi.  U, shuningdek, 2012-yil 17-iyun kuni Masjid-i Haramda shom namozidan keyin valiahd shahzoda Nayif bin Abdulazizning janoza namozini oʻqiydi. Bu dafn marosimida Saudiya Arabistoni qiroli Abdulloh va qirollik oilalari ishtirok etgan edi.

Faoliyati
---------

1991-yilda u Qirol Fahdning buyrugʻi bilan Ulugʻ masjidda namozxon va juma voizi etib tayinlangan.  Oradan bir yil oʻtgach, u Makka Oliy sudiga qozi etib tayinlandi. Bundan tashqari, u zot ulomalar tomonidan maʼqullanib, Masjidul-Haramda taʼlim berishga tayinlangan. 1995-yildan buyon Makkadagi Umm al-Qura universitetida professor boʻlib ishlamoqda va ushbu universitetning **"Shariat va islomshunoslik" fakulteti dekani** etib tayinlangan. 2010-yil iyun oyida universitet prezidenti Bakri bin Matʼuk tomonidan fiqh boʻyicha professor darajasidan mutaxassis professor darajasiga koʻtarildi. Hozirda Saudiya Arabistonida ishlamoqda.

2018-yilning 6-aprelida Saudiya Arabistoni hukumati Saud Al-Shuraimning Twitterdagi sahifasini yopib qoʻydi, chunki u qirollikdagi siyosiy va ijtimoiy muammolar haqida sharhlar joylashtirgan va islom taʼlimotlarining buzilishini tanqid qilgan.

Shaxsiy hayoti
--------------

Shuraimning oilasi Saudiya Arabistonining Banu Zayd qabilasining haroqiylar oilasidandir.

„*Al Vatan*" gazetasiga bergan intervyusida Shuraim uning muvaffaqiyatida xotinining oʻrni haqida soʻralganda shunday degan edi:

*" Turmush oʻrtogʻimga kelsak, u baxt-u qaygʻuda ham oʻzini eng yaxshi yoʻldoshim ekanligini isbotladi, kerak boʻlganda yonimda boʻladi, koʻnglimni koʻtaradi, qaygʻularimni yengillashtirishga qoʻlidan kelgancha harakat qiladi. Alloh taolo buni uning xayrli ishlariga kiritsin".*

Manbalar
--------

1. 1 2  „Saud Shuraim - سعود الشريم - Holy Quran on Assabile". *www.assabile.com*. Qaraldi: 27-avgust 2019-yil.
2. ↑  „Archived copy". 25-sentabr 2015-yilda asl nusxadan arxivlangan. Qaraldi: 1-iyul 2016-yil.
3. 1 2 3 4 5 6 7  *Steve.* „Un-Known Facts about Imam Saud ash Shuraym". *lifeinsaudiarabia*. Qaraldi: 13-aprel 2021-yil.
4. 1 2 3 4  „Saudi Arabia closes Twitter account of Makkah Imam". *Middle East Monitor* (7-aprel 2018-yil). Qaraldi: 13-aprel 2021-yil.
5. ↑  „Saudi closes twitter account of Imam Kaba Sheikh Shuraim" (8-aprel 2018-yil). Qaraldi: 27-avgust 2019-yil.

Havolalar
---------

Media related to Saud Al-Shuraim at Wikimedia Commons

* Google Play’da Saud ash-Shuraym tomonidan Qur’on tilovati (bepul tinglash va yuklab olish)
* haramainrecordings.com — Masjid al-Haramdan Saʼud ash-Shurayimning soʻnggi yozuvlari (audio / video)
* shuraym.com — Imom ash-Shurayimning norasmiy sayti
* Shayx Saud ash-Shuraym Qur’on tilovatini mp3 formatda yuklab oling
European Union Customs Union  Eurasian Customs Union  East African Community  West African Economic and Monetary Union  Southern African Customs Union  Economic and Monetary Community of Central Africa  Mercosur  Andean Community  Caribbean Community  Central American Common Market  Gulf Cooperation Council  Switzerland–Liechtenstein  United Kingdom–Crown Dependencies Customs Union
**Bojxona ittifoqi** — ikki yoki undan ortiq davlatlar oʻrtasida oʻzaro bojxona chegaralarini bekor qilish, boshqa mamlakatlar uchun yagona boj tariflarini joriy etish toʻgʻrisidagi bitim; davlatlarning bojxona siyosati sohasida hamkorlikda faoliyat olib borish maqsadlarida birlashuvi. Bojxona ittifoqi asosan ittifoqqa aʼzo davlatlarda ishlab chiqarilgan tovarlarning raqobatbardoshligini koʻtarish maqsadlarida boj undirish, aʼzo boʻlmagan davlatlarga nisbatan yuqori boj stavkalari masalalarini tartibga soladigan ikki yoki koʻp tomonlama bojxona konvensiyalari asosida tashkil etiladi.

Dastlabki Bojxona ittifoqi laridan biri Fransiya va Monako oʻrtasida tuzilgan (1865). 1924-yilda Shveysariya bilan Lixtenshteyn knyazligi oʻrtasida Bojxona ittifoqi vujudga keldi. Rivojlangan mamlakatlar oʻrtasidagi Bojxona ittifoqi ga Taʼriflar va savdo toʻgʻrisida Bosh kelishuv (1947; 1997-yildan Jahon savdo tashkiloti), Yevropa iqtisodiy hamjamiyati (1957; 1995-yil dan Yevropa Ittifoqi), Yevropa erkin savdo uyushmasi (1960) misol boʻladi.

Hozirgi MDH doirasida 1997-yildya Rossiya bilan Belarus oʻrtasida, 1998-yilda Rossiya, Belarus, Qozogʻiston va Qirgʻiziston oʻrtasida Bojxona ittifoqi yuzaga keldi. Oʻzbekiston Qozogʻiston, Qirgʻiziston, Tojikiston davlatlari oʻrtasida ham yagona iktisodiy makon barpo etish maqsadlarida Bojxona ittifoqi tashkil etildi (1998).

Yana q.
-------

* Yevropa Ittifoqi
* Yevrosiyo iqtisodiy ittifoqi
* Yevroosiyo iqtisodiy hamjamiyati
* Jahon savdo tashkiloti

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Eshkakoyoqli qisqichbaqalar** (Soreroba) — qisqichbaqasimonlar sinfiga mansub umurtqasiz hayvonlar turkumi (baʼzan kenja sinfi). Uz. 0,1 mm — 3 sm, ayrim parazit turlari 30 sm gacha. Gavdasi murakkab bosh (unga 1koʻkrak boʻgʻimi ham kiradi), 5 boʻgʻimli koʻkrak va 4 boʻgʻimli qoringa boʻlinadi. Qorin boʻlimida oyoqdari boʻlmaydi; bu boʻlim ayri oʻsimtali telson bilan tugaydi. Faqat nauplius koʻzchasi bor. Antennulalari uzun boʻlib, sezgi organi, suzish va suvda muallaq turish vazifasini bajaradi. E. suzganda koʻkrak oyoklar eshkak rolini oʻynaydi (nomi shundan). Tana yuzasi orqali nafas oladi. E. baliqlar va ularning chavoqlari, moʻylovli kitlar va boshqalar suv hayvonlari uchun oziq. Bir qancha turlari suv hayvonlari, koʻproq baliqlarda parazitlik qiladi. Tana shakli yashash tarziga bogʻliq. Suv qaʼrida yashaydigan Eshkakoyoqli qisqichbaqalar tanasi suyri shaklda boʻlib, juda uzun tukli oʻsimtalarga ega; suv tubida yashaydigan Eshkakoyoqli qisqichbaqalar tanasi yassi, tana oʻsimtalari kalta; parazit turlarining tanasi yashash tarzi taʼsirida regressiv oʻzgarib, kuchli morfofiziologik degeneratsiyaga uchraydi (sakkulina). Ayrim turlari odam organizmida parazitlik qiluvchi tasmasimon va toʻgarak chuvalchanglarning oraliq xoʻjayini (mas, chuchuk suvlarda yashaydigan sikloplar tanasida keng tasmasimon chuvalchang va rishta lichinkalari uchraydi). 6000 dan ortiq turi maʼlum. Chuchuk suv va dengizlarda planktonning asosiy qismini tashkil etadi. Chuchuv suv havzalarida, jumladan Oʻzbekistonda sikloplar, dengizlarda kalanuslar keng tarqalgan.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gulxayridoshlar** (Malvaceae) — ikki pallalilardan ayritojlilarga mansub oʻt va butalar oilasi. Barglari panjasimon oʻyma. Gullari aktinomorf, ikki jinsli, yirik, oq, sariq yoki pushti. Kosachasi ikki kavat. Changchilari juda koʻp, ipchalari tutash. Urugʻchisi bitta. Mevasi koʻpchiligida koʻsak. Yer yuzida 70 ga yaqin turkumi va 900 turi bor. Koʻp tropik va subtropik rayonlarda tarqalgan. Bulardan gulxayri, bo'ritaroq,gʻoʻza, kanop, tugmachagul, paxtagul, gulhamishabahor keng tarqalgan. Oʻzbekistonda 7 turkumi va 27 turi oʻsadi. Ularning koʻpidan tola olinadi, dori tayyorlanadi. Manzarali oʻsimlik sifatida ekiladi. Oʻzbekistonda goʻzaning 3 turi yetishtiriladi.

* Jaydari goʻza; ko'saklari mayda, tolasi mallarang,qisqa va dag'al, Vatani Afrika.
* Meksika goʻzasi yoki oddiy g'o'za
* Misr goʻzasi yoki Barbadoss g'o'zasi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Aygʻirbaytalsoy** – Oʻzbekiston Respublikasi Fargʻona viloyatining shimoli-gʻarbiy qismidagi soy. 249Chodaksoyning oʻng irmogʻi. A. Qoramozor tizmasining janubi-sharqiy yon bagʻridagi 11 buloq suvidan hosil boʻladi. Uzunligi 15 km. A. Teraklitogʻ bilan Julaytogʻ tizmalari orasida keng vodiydan oʻtadi. Su-vining koʻp qismi may-iyun oylarida oqadi. Vegetatsiya davrida suvining 72% sugʻorishga sarf boʻladi. Namangan vilo-yatining Pop tumanidagi togʻ oldi tekisliklarini sugʻoradi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Vårdö** — Finlandiyaning avtonom hududi, Aland orol munitsipaliteti .

Munitsipalitet 443 nafar aholi istiqomat qiladi (28-fevral 2023-yil)  va 572,56 kvadrat kilometr (221,07 sq mi) maydonni egallaydi, shundan 471,16 km 2 (181,92 sq mi) suvdir.  Aholi zichligi – har kvadrat kilometrga (11,3/kv milya) 4,36 nafar aholi.

Munitsipalitet asosiy tili shvedcha.

Ikki taniqli fin muallifi Salli Salminen va Anni Blomkvist Vårdyo shahrida tug'ilgan. Blomkvist butun umrini Simskalaning Vårdyo orolida o'tkazdi.

"Vårdö" so'zi "qo'riqchi orol" degan ma'noni anglatadi. Vardyoning eng baland tog'ida odamlar boshqa orollarni xavf haqida ogohlantirish uchun gulxan yoqishgan.

Stokgolmdan Turkuga boradigan eski pochta marshruti Vårdyo orqali, Bathusvikendan asosiy orolda Xullvikgacha bo'lgan yo'l orqali, aks holda suv orqali o'tdi. Mahalliy aholi har qanday ob-havo sharoitida pochta tashish bilan shug'ullangan. Xavfli pochta tashish 300 yildan ortiq davom etdi (1638-1910). Ushbu sayohatlarda ko'p odamlar cho'kib ketishdi va ular xotirasiga Vårdö munitsipaliteti Xullvik qirg'og'ida yodgorlik o'rnatdi. Bugungi kunda post marshrut yo'li muhim bosqichlar bilan belgilangan.

| Vårdö |
| --- |
| Vårdö

Alanddagi joylashuvi |
| Koordinatalari: 60°14.5'N 020°22.5'EKoordinatalar : 60°14.5'N 020°22.5'E |
| Mamlakat | Finlandiya |
| Mintaqa | Aland |
| Submintaqa | Aland arxipelagining kichik hududi |
| Hukumat |
| • Munitsipal menejer | Magnus Sandberg |
| Hudud
(2018-01-01)  |
| • Jami | 572,56 km 2 (221,07 kv mi) |
| • Yer | 101,50 km 2 (39,19 kv mi) |
| • Suv | 471,16 km 2 (181,92 kv mi) |
| • Daraja | Finlandiyada 298-oʻrinda |
| Aholi
(2023-02-28)  |
| • Jami | 443 |
| • Daraja | Finlandiyada 304-oʻrinda |
| • Zichlik | 4,36/km 2 (11,3/kv mi) |
| Ona tili bo'yicha aholi soni |
| •  Shvedcha | 91,8% (rasmiy) |
| •  Fin | 4% |
| • Boshqalar | 4,2% |
| Yoshi bo'yicha aholi |
| • 0 dan 14 gacha | 16,7% |
| • 15 dan 64 gacha | 53,3% |
| • 65 yoki undan katta | 30% |
| Vaqt zonasi | UTC+02:00 ( EET ) |
| • Yoz ( DST ) | UTC+03:00 ( EEST ) |
| Munitsipal soliq stavkasi | 19% |
| Veb-sayt | www.vardo.ax |

**Manbalar**
------------

1. ↑  „http://www.maanmittauslaitos.fi/sites/maanmittauslaitos.fi/files/attachments/2018/01/Suomen\_pa\_2018\_kunta\_maakunta.pdf".
2. ↑  „https://pxnet2.stat.fi/PXWeb/pxweb/fi/StatFin/StatFin\_\_vrm\_\_vamuu/statfin\_vamuu\_pxt\_11lj.px/table/tableViewLayout1/".

[*sayt ishlamaydi*]
3. ↑  .
4. ↑  .
**Boysunsoy** — Surxondaryo viloyati Boysun tumanidagi soy. Surxondaryonint oʻng irmogʻi. Ketmonchopti togʻining jan.sharqiy yon bagʻridagi buloqlar (2500 m)dan boshlanadi. Yuqori oqimi dastlab Qoʻrgʻondarasoy, Avlodsoy, soʻng Hangaronsoy, quyi oqimi Taqirsoy va Taqirkoʻlsoy deb ataladi. Jaloir temir yoʻl st-yasidan 1,5 km sharqda Surxondaryoga quyiladi. Uz. 82 km, havzasining maydoni 55.8 km². Boysunsoyga umumiy uz. 213 km boʻlgan 150 ga yaqin irmoq qoʻshiladi. Boysunsoy vodiysining eni Avlod qishlogʻigacha 15–16 m dan 80 m gacha. Boysunsoy qrr, yomgʻir va buloq suvlaridan toʻyinadi, oʻrtacha yillik suv sarfi 0,58 m³/sek. Suv koʻpayganda (apr,— iyun) oʻrtacha suv sarfi 1,0 m³/ sek.ni tashkil etadi va yillik oqimining 60—70% ham shu davrga toʻgʻri keladi. Baʼzan sel oqimlari kuzatiladi. Toshqin davrida suvi loykalanadi (13 kg/m3).

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xakarular** ― Peru togʻlarida joylashgan hindularning etnik guruhidir. 1970-yillarning oxirida ularning umumiy aholi soni 2-3 ming kishini tashkil etgan. Qadim zamonlarda ular Xakaru tilida gaplashishgan, keyinchalik ular, kauki tiliga yaqin boʻlgan, Aymara ona tillariga oʻtishgan (Katuy qishlogʻida 10-20 nafar keksa avlod). Aksariyat ispan tilida ham gaplashadi. Dindorlar katolik hisoblanadi.

Tarixi
------

Ispanlar kelishidan oldin, xakaruning ajdodlari Lima va Xunin departamentlarining togʻli hududlarining asosiy aholisi edi. Lama va alpakalarni koʻpaytirish bilan, kamroq dehqonchilik bilan shugʻullanishadi. Markaziy Peruga, ehtimol, eramizning 1-ming yillikning ikkinchi yarmida Boliviya platosidan kirib kelgan.

Madaniyatsh va hunarmandchilik
------------------------------

Zamonaviy Xakaru madaniyatiga koʻra, Markaziy Peruning togʻli hududlaridagi ispan tilida gaplashuvchi metis dehqonlariga oʻxshaydi. Hunarmandchilikdan, ayniqsa jun yigirish va toʻqish, oʻsimlikshunoslik kamroq, rivojlangan.

Manbalar
--------

1. 1 2  Andrianov B. V 1979: 266
2. ↑  Proxorov A.M 2001: 57

Adabiyotlar
-----------

* Andrianov B.V. Xakaru // Dunyo xalqlari va dinlari / Boʻlimlar. ed. V. A. Tishkov. M.: Buyuk rus ensiklopediyasi, 1999. B.266.
* Proxorov A. M. Dunyo xalqlari // Moskva. — 2001. — No 13. — B.57.

Havolalar
---------

http://search.enc.mail.ru/search\_enc?q=%F5%E0%EA%E0%F0%F3 (mavjud+havola)[*sayt ishlamaydi*]
**Imom Qozixon** — (1132—1212) — alloma va muhaddis.
Imom Qozixonning toʻliq ismi Imom Hasan bin Mansur bin Mahmud bin Abdulaziz Fahriddin Marg‘iloniy al-Buxoriydir. U buyuk faqih, alloma, valiyulloh, ulug‘ tarbiyachi bo‘lgan. Imom Qozixon Buxoro qozisi bo‘lib, hanafiya mazhabini yoyishda ulug‘ xizmatlar qilgan. Imom Qozixonning „Sharhi odobul Qozixon", „Sharhi al jomi as sag‘iri Shayboniy", „Sharhi as sag‘iri Shayboniy", „Sharhi al-jomeʼ al-kabiri Shanboniy", „Kitob al mazhar" va boshqa asarlari maʼlum va mashhur. „Hidoyatul orifin", „Tarixi Mullozoda" va boshqa manbalarda Imom Qozixon hayoti va faoliyatlari toʻg‘risida maʼlumot berib oʻtilgan. Naql etilishicha, *Abulqosim Shahid Samarqandiy yozadiki, men haj arkonlarini ado qilganimdan so‘ng, Hiro tog‘idagi Rasululloh g‘orlariga kirib, xilvatda yuzimni tuproqqa qo‘yib munojot qildim: „Parvardigoro! Menga dargohingdan ulug‘ davlat ato ayla. Iloho, do‘stlaringdan biri ila meni hamsuhbat qil!" Nogoh qulog‘imga g‘aybdan bir nido keldi: „Ey, Abulqosim! Bilgilki ilohiy davlat uch toifa insonlarga muyassar bo‘lur, bular payg‘ambarlar, shahidlar va faqirlar. Payg‘ambarlik eshigi yopildi (zero Muhammad s.a.v.dan so‘ng payg‘ambar chiqmaydi). Sen shahidlikni, yohud faqirlikni tanlashing mumkin!" Men niyozmandilik bilan: „Parvardigor, shahidlik davlatini istayurman!" — dedim. Shunda yana nido keldi: „Ey, Abulqosim, ahlulloh (yaʼni Alloh do‘stlari)dan biri jum’a namozining sunnati bilan farzi orasida yoningga kelib o‘ltirgay va o‘zini senga tanitgay!" Men g‘oyat xursand bo‘ldim, har shaharga kelsam albatta juma kunini kutar va o‘sha ahlulloh diydori va suhbatiga intizor bo‘lardim. Bir kun Foxira (yaʼni Buxoro)ga keldim, jum’a kuni erdi. Juma namozining sunnati bilan farz namozining orasida bir kishi kelib yonimga o‘tirdi. Men ahlulloh shu bo‘lsa kerak deb gumon etdim. Nogoh oxirgi safdan Imom Qozixon hazratlari turib, birinchi safga keldilar va mening yonimga o‘tirgan kishiga qarab: „Ey, birodar! Bu kishi Hiro tog‘idagi g‘orda turib, Alloh taolodan meni so‘ragan edi. Uning munojotini Alloh taolo qabul ayladi. Shu bois ushbu joyni bo‘shatishingizni va uning yonida mening o‘tirishimga izn bergaysiz!"- dedilar-da, yonimga o‘ltirdilar*. Manbalarda taʼkidlanishicha, Hazrat Abulqosim Samarqandiy bir necha muddat Hazrat Imom Qozixonning suhbatidan bahramand bo‘lgan. Keyinchalik esa din yo‘lidagi muhorabada shahid bo‘lgan.
Hazrat Imom Qozixonning qabri Buxoro shahrida Imom Qozixon guzaridadir. Imom Qozixon guzari Chor Minorning janubida joylashgan. Imom Qozixon qadamjolari Vobkent tumani, Imom Qozixon nomli qishloqda bor. Ayni shu kunlarda Buxoro shahridagi Imom Qozixon maqbarasi obod ziyoratgohdir.

Manbalar
--------

1. ↑  Yo'ldoshev N*. Buxorodagi ayrim avliyolar tarixi*. Buxoro: Buxoro nashriyoti, 1993 — 143 bet.
2. ↑  Sadriddin Salim Buxoriy*. Buxoroning tabarruk ziyoratgohlari*. Buxoro: Durdona nashriyoti, 2012 — 291 bet.
**Chiston** (fors. — topishmoq) — Sharq sheʼriyatidagi lirik janrlardan biri. Dastlab xalq ogʻzaki ijodida sheʼriy savol-javob, topishmoq shaklida paydo boʻlgan. Chistonda [[narsa] yoki hodisaning xarakterli belgilari majoziy tavsiflanib, nima ekanligini topish oʻquvchi, tinglovchiga havola etiladi. Shu sababdan Chiston topishmoq
sheʼr deb ham ataladi. Chistonda narsalarning nomlari ochiq aytilmaydi, balki ularga xos shakl, sifat va xususiyatlar qayd etiladi. Oʻquvchi yoki tinglovchi Chiston mazmunidan kelib chiqib, unda yashiringan, nomi pinhon tutilgan narsani oʻz zehni, idroki kuchi bilan topib oladi. Oʻtmishda shoirlar Chiston yaratishda, asosan, 2 usul — abjad va oddiy topishmoqdan foydalanishgan. Chistonlar fard, bayt, qitʼa, ruboiy va qisman gʻazal shaklida yoziladi, 2 baytdan 10 baytgacha, hatto undan ham ortiq boʻlishi mumkin; maʼrifiy, ijtimoiy-siyosiy mazmunga ega boʻladi.

Oʻzbek adabiyotida Chistonning dastlabki namunalarini Alisher Navoiy yaratgan (mac, "Qalam", "Tanga", "Miqroz", "Yumurtqa" va boshqa Chistonlar). Shavqiy Kattaqoʻryuniynant "Samandar qush", Uvaysiyning "Anor" Chistonlari mashhur.

Adabiyot
--------

* Orzibekov R. Lirikada kichik janrlar, T. 1976.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Xalqaro islom tafakkuri instituti**  *(International Institute of Islamic Thought)* AQShda Ismoil al-Foruqiy va Anvar Ibrohim tomonidan asos solingan xususiy nodavlat notijorat tashkilotidir. U 1981-yilda Pensilvaniyada nodavlat notijorat tashkilot sifatida tashkil etilgan va uning shtab-kvartirasi Virjiniya shtati Herndon shahrida joylashgan. Institutning belgilangan maqsadi musulmon jamiyatlarida ta’limni rivojlantirish boʻyicha tadqiqotlar olib borish va "islom tafakkurini tiklash va isloh qilish maqsadlari" asosida tadqiqotlarni nashr etish, tarjima qilish va turli vositalar orqali tarqatishdan iborat.

Manbalar
--------

1. ↑  Esposito 2004, p. 139.
2. ↑  „Home - IIIT". 25-avgust 2005-yilda asl nusxadan arxivlandi. Qaraldi: 20-avgust 2005-yil.
3. ↑  „International Institute of Islamic Thought and Its Role in Promoting Islamic Studies at Theological Seminaries - Religious Studies News". *rsn.aarweb.org*. 1-avgust 2018-yilda asl nusxadan arxivlandi. Qaraldi: 31-iyul 2018-yil.
**Yassi chuvalchanglar** — tuban chuvalchanglar tipi. Gavdasi 2 tomonlama simmetriyali, choʻziq, koʻpincha orqaqorin yoʻnalishida yassilashgan. Uz. 0,2 mm dan 18 m gacha. Erkin yashovchi turlarining gavda qoplogʻichi — kiprikli epiteliy, parazitlariniki — ichkariga botib kirgan yadrosiz qavat — tegumentdan iborat. Parazit turlari tanasining oldingi, baʼzan keyingi tomonida soʻrgʻichlar, soʻrgʻichli disk, klapanlar va irmoklardan iborat yopishuv organlari boʻladi. Ogʻzi tanasining qorin yoki oldingi tomonida. Halqumi rivojlangan, ichagi toʻgʻri (shoxlanmagan, 2—3 yoki koʻp marta) shoxlangan, baʼzi erkin yashovchi turlarida rivojlangan; tasmasimon chuvalchanglarda ikkilamchi tarzda yoʻq boʻlib ketgan. Ichakning keyingi boʻlimi va anal teshigi boʻlmaydi. Tuban ichaksiz kiprikli chuvalchanglar ozigʻi hazm qilish parenximasida hazm boʻladi; tasmasimon chuvalchanglarda va ayrim boshqa guruhlarda oziq butun tana yuzasi orqali shimiladi. Ayirish organi — protonefridiy. Qon aylanish va nafas olish sistemasi yoʻq. Teri orqali nafis oladi. Nerv sistemasi bosh gangliylar, halqumni aylanib oʻtadigan halqa komissuralar va bir juft boʻylama nerv poyalari hamda ularni tutashtirib turadigan nerv tolalaridan iborat. Yassi chuvalchanglarga erkin yashovchi ksenoturbidlar va kiprikli chuvalchanglar, parazit yashovchi aspidagastreylar, trematodalar, monogeniylar, girokotilidlar, amfilinidlar va sestodalar sinflari hamda 12000 tur kiradi. Yassi chuvalchanglar germafrodit, jinsiy sistemasi juda murakkab, baʼzi turlari ayrim jinsli. Koʻpchiligining hayot sikli juda murakkab. Yassi chuvalchanglar orasida odam va hayvonlar uchun xavfli parazitlar ham koʻp uchraydi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Amu-qorakoʻl kanali** — Buxoro viloyatidagi kanal. Amudaryoning oʻng qirgʻogʻida Yumalandi qirlari etagidan boshlanadi. 1963-yilda qurilgan. Uz. 55 km. Suv oʻtkazish imkoniyati 48 m³/s Bu-xoro viloyatining Olot, Qorakoʻl tumanlaridagi 50 ming ga yaqin yerni sugʻoradi. Suv daryodan maxsus qazilgan 2,8 km uzunlikdagi kanal orqali bosh rostla-gich qurilgan joyga oqib keladi va nasos stansiyalari bilan koʻtarib beriladi. Kanal bosh rostlagichdan Olot nasos stansiyasigacha (36 km masofada) tubining eni 5-6 m boʻlgan qadimgi daryo oʻzanidan oʻtadi, Olot sh.ni kesib oʻtib, choʻlning qumli barxanlari orasidan davom etadi. Olot nasos stansiyasida suv 8,2 m. balandlikka koʻtarib beriladi. A.- Amu-Qorakoʻl kanali Qorakoʻl nasos stansiyasi bilan tugaydi (unga suv keladigan 16,2 km uzunlikdagi kanal sugʻoriladigan hududdan oʻtadi).

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Gidrologiya | *Gidrologiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Xitoy raqsi**

Xitoyda raqs ko'plab zamonaviy va an'anaviy raqs janrlaridan tashkil topgan juda xilma-xil san'at turidir. Raqslar xalq raqslaridan opera va balet spektakllarigacha bo'lgan keng doirani qamrab oladi va ommaviy bayramlar, marosimlar va marosimlarda qo'llanilishi mumkin. Shuningdek, Xitoyda rasman tan olingan 56 etnik guruh mavjud va Xitoydagi har bir etnik ozchilik guruhining ham oʻz xalq raqslari bor. Xitoydan tashqarida, bugungi kunda eng mashhur xitoy raqslari - Ajdaho raqsi va Arslon

Xitoyda raqsning turli shakllarining uzoq tarixi bor. "Raqs" uchun eng qadimgi xitoycha belgi, oracle suyaklarida yozilgan lán-oracle.svg, o'zi har bir qo'lida ho'kiz dumlarini ushlab turgan raqqosaning timsoli. Bugungi kunda ba'zi xitoy raqslari, masalan, uzun yengli raqslar juda erta davrlardan boshlab, kamida Chjou sulolasi davridan boshlab qayd etilgan. Ilk davrning eng muhim raqslari yayue deb nomlangan marosim va marosim musiqalari va raqslari bo'lib, bu raqslar Qing sulolasigacha imperator saroyida ijro etilgan, ammo bugungi kunda faqat Konfutsiy marosimlarida chiqishlar sifatida saqlanib qolgan.

Qin sulolasidan boshlab imperator saroyi musiqa va raqslarni yig'ish, ijrochilarni tayyorlash, shuningdek, musiqa byurosi va Qirollik akademiyasi kabi saroydagi chiqishlari uchun mas'ul bo'lgan turli bo'limlarni tashkil etdi.[2] Olti sulola davrida (milodiy 220 - 589 yillar) musiqa va raqsda Oʻrta Osiyoning kuchli taʼsiri boʻlgan. Tan sulolasida raqs sanʼati yuksak choʻqqilarga koʻtarilgan va bu davrdagi raqslar juda xilma-xil va kosmopolit boʻlgan, ayniqsa, Oʻrta Osiyo raqslari mashhur edi. Tang sulolasida juda ko'p raqslar yozilgan, masalan, 60 dan ortiq katta kompozitsiyalar mavjud bo'lib, ular Tang saroyining keng ko'lamli chiqishlari bo'lib, imperator saroylarida o'n minglab musiqachilar va raqqosalar bo'lgan.

1. ↑  „Dance in China".
**Olimpiya kanali** - Xalqaro Olimpiya Qo'mitasi (XOQ) tomonidan ochilgan sport media portali. Portal 2016-yil 21-avgustda, 2016 yilgi-Yozgi Olimpiya o'yinlarining yopilish kunida ishga tushirildi. **Olimpiya kanalining** maqsadi Olimpiya harakatiga yil davomida qiziqishni saqlab qolishdir.

Tarkib
------

**Olimpiada kanali** media-portali Olimpiya o‘yinlari davridan tashqari musobaqalarni translyatsiya qiladi, shuningdek, sportchilarning video va matnli intervyularini, ularning tarjimai holi, yangiliklari, musobaqalar taqvimi va O‘yinlardan tashqari Olimpiya sport turlari bo‘yicha turnirlarning translyatsiyasi jadvallarini joylashtiradi. **Olimpiya kanali** materiallarining qahramonlari o'tmish va hozirgi taniqli sportchilar, butun dunyo bo'ylab bo'lajak yulduzlar va murabbiylardir.

Loyihalar
---------

### Muz ustidagi Olimpiya kanali

**Olympic Channel** media portalidagi 2010, 2014, 2018 va 2020-yilgi o'smirlar Olimpiya o'yinlarida figurali uchish bo'yicha musobaqalarning kechayu kunduz translyatsiyasiga bag'ishlangan kanal.

### Olimpiya kanalining asl nusxalari

**Olympic Channel** tomonidan ishlab chiqarilgan filmlar. Ular orasida turli sport turlari, sportchilar, ularning hayoti va mashg'ulotlariga bag'ishlangan to'liq metrajli hujjatli filmlar, qisqa videolar, mavzuli dasturlar bor.

Versiyalar
----------

**Olympic Channel** media portalidagi barcha ma'lumotlar bir nechta tillarda mavjud: rus, ingliz, fransuz, nemis, italyan, portugal, ispan, yapon, xitoy, arab, hind va koreys .

### Rus versiyasi

2020-yil noyabr oyidan boshlab "**Olimpiya kanali"** media-portalining ruscha versiyasida Rossiya sporti va MDH davlatlari sporti haqida materiallar joylashtirib kelinmoqda. Yangiliklar tasmasi doimiy ravishda yangiliklar, turnirlar jadvali, ularning translyatsiyalari va reportajlari, Rossiya sporti vakillari bilan suhbatlar, shuningdek, afsonaviy sportchilar va ularning Olimpiya g'alabalari haqidagi video hikoyalar bilan yangilanadi.

Eslatmalar
----------

1. ↑  „Olympic Channel celebrates four-year anniversary with record growth - Olympic News" (en). *International Olympic Committee* (15-iyul 2021-yil). 10-dekabr 2021-yilda asl nusxadan arxivlandi. Qaraldi: 10-dekabr 2021-yil.
2. ↑  „Олимпийские каналы бьются с главной проблемой Игр – это узнаваемость". *sport-connect.ru*. 10-dekabr 2021-yilda asl nusxadan arxivlandi. Qaraldi: 10-dekabr 2021-yil.
3. ↑  „Стриминг - Смотри прямые трансляции". *Olympics.com*. 10-dekabr 2021-yilda asl nusxadan arxivlandi. Qaraldi: 10-dekabr 2021-yil.
4. ↑  „Наши сюжеты - Атлеты, эксклюзивные видео и прочее". *Olympics.com*. 10-dekabr 2021-yilda asl nusxadan arxivlandi. Qaraldi: 10-dekabr 2021-yil.
**Zoe Anne Morse** (1998-yil 1-aprelda tugʻilgan)—amerikalik professional futbolchi, Milliy ayollar futbol ligasining (NWSL) Chikago Red Stars jamoasida himoyachi sifatida oʻynaydi. Morse AQShni 17 yoshgacha, 18 yoshgacha va 20 yoshgacha boʻlgan terma jamoalarda himoya qilgan. U Virjiniya universitetida futbol oʻynagan.

Yoshligi
--------

Morse Michigan shtatining Sharqiy Lansing shahrida oʻsgan va u yerda Sharqiy Lansing oʻrta maktabida oʻqigan. U shuningdek, Michigan Hawks uchun klub futbolini oʻynagan.

### Virginia Cavaliers, 2016—2019

Morse Virjiniya universitetida tahsil olgan va 2016-yildan 2019-yilgacha Cavaliers tarkibida oʻynagan. 2016-yilgi mavsumda u oʻzi oʻynagan barcha 21 oʻyinda maydonga tushdi, ikkita gol urdi va All-ACC Freshman jamoasiga saylandi. Keyingi mavsumda u 22 ta oʻyinda qatnashib, 21 tasida durang oʻynadi, bitta golli uzatmani amalga oshirdi va ACC Ayollar Futboli Akademik jamoasiga kiritildi. 2018-yilda Morse 20 ta oʻyinda maydonga tushdi, ularning barchasini boshlab, bitta gol urdi va ikkinchi marta ACC Ayollar Futboli Akademik jamoasiga kiritildi. Morse 2019-yilgi mavsumda Meghan McCool bilan birga Cavaliers sardori sifatida ishlagan, barcha 22 oʻyinni boshlagan, 1923 daqiqa orqa chiziqda yetakchi oʻynagan va jamoaga mavsumda 14 ta oʻyinni oʻchirishga yordam bergan, shu jumladan 7 ta ketma-ket. ACC oʻyinidagi uzilishlar, 2019-yilgi ACC ayollar futbol turnirining yarim final oʻyinida Florida shtati Seminoles ayollar futbol jamoasiga qarshi oʻyinda ochilgan gol va Birlashgan futbol murabbiylari va ACC chempionatining barcha mintaqalari boʻyicha ikkinchi jamoa tanlovi uchun tanlangan. 2020-yil 16-yanvarda Morse Chikago Red Stars tomonidan 2020-yilgi NWSL kolleji loyihasida 19-chi umumiy tanlov sifatida tanlandi.

Klubdagi faoliyati
------------------

### Chikago Red Stars

Morse 2020-yil 27-iyun kuni NWSL Challenge Cup 2020 musobaqasida debyut qildi va oʻzining professional ligadagi birinchi oʻyinida toʻliq 90 daqiqa oʻynadi.

Manbalar
--------

1. ↑  „Epitome of a Team Player, Zoe Morse is Our Trojan of the Week". *eastlansinginfo.news*. Qaraldi: 30-iyun 2020-yil.
2. ↑  „Zoe Morse". *virginiasports.com* (28-aprel 2020-yil). Qaraldi: 30-iyun 2020-yil.
3. ↑  „National Women's Soccer League Official Site | NWSL".
4. ↑  „National Women's Soccer League Official Site | NWSL".
**Nigina Timurovna Faxriddinova** — oʻzbek modeli. U ilk bor „Miss International 2022" xalqaro goʻzallik tanlovida Oʻzbekiston sharafini himoya qildi. 2019 va 2022-yillardagi „Oʻzbekiston goʻzali".

Hayoti
------

Nigina Faxriddinova 1999-yil 15-iyunda Oʻzbekistonning Navoiy shahrida tugʻilgan, onasi Lola Bazarova, otasi Timur Faxriddinov. Millati oʻzbek. Bolaligida u onasi va oʻgay otasi bilan yashagan.

2015-yilda Navoiy shahridagi 8-maktabni tamomlagan. Keyin u kollejda oʻqigan, kompyuter muhandisi mutaxassisligi boʻyicha oʻrta maxsus maʼlumotga ega. Onasi oʻgay otasi bilan ajrashgach, oila Toshkentga koʻchib oʻtdi.

Faoliyati
---------

2017-yilda u „BBS Fashion Show 2017" loyihasida ishtirok etdi.

2018-yilda u „MDH Top Modeli-2018" tanlovida ishtirok etib, eng yaxshi 30 nafar ishtirokchi qatoriga kirdi. Barcha ishtirokchilar orasidan bittasi birdaniga ikkita nominatsiya boʻyicha taqdirlandi — Fashion Model 2018 va Top model doʻstlik.

2018-yilda Nigina „Sugar Plum Fashion Show Ramadan 2018" va „Toshkent Fashion Week-2018"da ham ishtirok etgan.

2019-yilda u "Miss Intercontinental tanlovida ishtirok etib, Oʻzbekiston nomidan birinchi supermodelga aylandi.

Oʻsha yili u „Tojikistonda moda haftaligi 2019", „Uzbekistan Fashion Show 2019", „Nariman Grigoryan Fashion Show 2019", „Aspara Fashion Week 2019" podiumlarida ishlagan.

2020-yilda u „Art by Sofia 2020", „Silk Road Festival 2020", „Nafisa Imronova Fashion Show 2020" defilelarida ishtirok etdi.

Morgan, Pimkie va boshqa koʻplab brendlar bilan hamkorlik qilgan.

2021-yil mart oyida u Samsung kompaniyasining Oʻzbekistondagi #FemaleTeamGalaxy loyihasida ishtirok etdi.

Nigina dastlab 2020-yilga belgilangan, ammo Covid-19 pandemiyasi tufayli qoldirilgan „Miss International 2022" goʻzallik tanlovida Oʻzbekiston nomidan ishtirok etgan edi.

Filmografiyasi
--------------

2021 — MENI ASRA — Aika

Mukofotlar va unvonlar
----------------------

Moda modeli SNG 2018

Top Model Doʻstlik 2018

Miss Intercontinental Uzbekistan 2019

Miss International Uzbekistan 2020/21

Miss Uzbekistan 2019

Miss Uzbekistan 2022

Nigina Fahriddinova Oʻzbekistonning TOP-8 muvaffaqiyatli modellari, dunyodagi eng mashhur oʻzbeklar TOP-40, shuningdek, Markaziy Osiyoning eng chiroyli modellari TOP-8ligi TOP-8 "ga kiritilgan..

Manbalar
--------

1. 1 2 3  „Википедия/Мисс\_Интернешнл\_2022".
2. 1 2 3  „Википедия/Miss\_Uzbekistan".
3. ↑  „«Ўзбекистон гўзали»". *Daryo*.  «Дарё»ни Telegram’да ўқинг! (15-iyun 2021-yil).
4. ↑  „The Mag.uz". 28-oktyabr 2021-yilda asl nusxadan arxivlandi. Qaraldi: 13-avgust 2022-yil.
5. ↑  „Проект "Культурное наследие Узбекистана в собраниях мира"". 28-oktabr 2021-yilda asl nusxadan arxivlandi. Qaraldi: 13-avgust 2022-yil.
6. ↑  „Missintercontinental".
7. ↑  „Википедия/Morgan\_(clothing)".
8. ↑  „Википедия/Pimkie".
9. ↑  „Tbld". 28-oktyabr 2021-yilda asl nusxadan arxivlandi. Qaraldi: 13-avgust 2022-yil.
10. ↑  „Samsung, проект femaleteamgalaxy".
11. ↑  „Anons.uz".
12. ↑  „Peoplenews".
13. ↑  „WEproject".
14. ↑  „WEproject".
15. ↑  „WEproject".
16. ↑  „WEproject".

Havolalar
---------

* Vesti Uzbekistan
* Dunyo 24
* Sputnik Oʻzbekiston
**Yulduz Rajabova** (1989-yil 23-dekabrda tugʻilgan) oʻzbek hamda turk film va teatr aktrisasidir. U *Sotqin* filmidagi roli ortidan shuhrat qozongan. U Oʻzbekiston Respublikasi Shuhrat medali sovrindoridir.

Hayoti
------

Rajabova 1989-yil 23-dekabrda Oʻzbekistonning Navoiy shahrida tugʻilgan. Uning onasi uy bekasi, otasi esa jurnalist boʻlib, bir akasi bor. Rajabova bolaligida sanʼatga qiziqishi bois Navoiy shahridagi Farhod nomli madaniyat saroyidagi raqs toʻgaragiga qatnashgan. Oʻrta maktabni tamomlagach, tarjimon boʻlish niyatida chet tillarini oʻrganishni boshlagan. Lekin bu sohada ishlamagan.

Ijodiy faoliyat
---------------

Keyinchalik Oʻzbekiston Davlat Sanʼat va Madaniyat oliygohida tahsil olgan. Rajabova oʻz ijodiy faoliyatini shu oliygoh qoshidagi teatrda boshlagan. Keyinchalik videokliplardagi ishtiroki bilan tanila boshlagan. Aktrisa 2013-yilda Said Muxtorovning *Xazon* nomli qisqa metrajli filmida ilk bor suratga tushdi. U faoliyati davomida bugungacha *Turist (2013)*, *Yuragimdasan* (2018), *Oyqiz ertagi*, *Maqsad* (2018) *Scorpion* (2018), *Yolgʻon girdobi* (2018) kabi filmlarda va *Mendirman Jaloliddin* nomli serialda suratga tushdi. Rajabova „Diydor" teatr studiyasining mahoratli aktrisasi hamdir.

Yulduz Rajabova turk kino ijodkorlari bilan hamkorlikda suratga olingan *Mendirman Jaloliddin* serialida Qutlibeka obrazini gavdalantirmoqda. Shuningdek, u Oscar mukofotiga tavsiya etilgan *Faridaning ikki ming qoʻshigʻi* filmida ham bosh rolni ijro etgan.

Manbalar
--------

1. ↑  Glavnaya / Aktrisi Blijnego Zarubejya / R / Yulduz Radjabova (Yulduz Rajabova, Yulduz Rajabova) / biografiya
2. ↑  *Kino zoʻr chiqdi*. Shavkat Mirziyoyev aktrisa Yulduz Rajabovani ijodni susaytirmaslikka chaqirdi
3. ↑  *Diydor*da diydorlashguncha!
4. ↑  „*Faridaning ikki ming qoʻshigʻi* haqida. *Oskar*ga ilgari surilayotgan yangi oʻzbek filmini nega koʻrish kerak?". 2-iyun 2021-yilda asl nusxadan arxivlandi. Qaraldi: 31-may 2021-yil.

Havolalar
---------

* Yulduz Rajabova IMDbda Buni Vikimaʼlumotlarda tahrirlash

* Biografiya portali
**Fuzuliy xalqaro aeroporti** (ozarbayjoncha: *Füzuli Beynəlxalq Hava Limanı*) — Ozarbayjonning Fuzuliy shahrida aeroport. Bu mamlakatning ettita xalqaro aeroportidan biridir.

Tarix
-----

2020-yil 17-oktabr kuni Fuzuli shahri arman kuchlari tomonidan 28 yillik bosib olinganidan soʻng Ozarbayjon armiyasi tomonidan qaytarib olingan edi. Buning ortidan Ozarbayjon hukumati shahar va uning atrofidagi hududlarni minalardan tozalash uchun minalardan tozalash jarayonini boshlab yubordi.

2020-yil 26-noyabr kuni Ozarbayjon Transport, kommunikatsiyalar va yuqori texnologiyalar vazirligi Xalqaro fuqaro aviatsiyasi tashkiloti (ICAO) Fuqaro aviatsiyasi davlat maʼmuriyatining oltita aeroportni, jumladan, Fuzuli shahridagi aerodromni oʻz katalogiga kiritish toʻgʻrisidagi murojaatini qabul qilgani haqida xabar berdi. xalqaro aeroport kodlari. 2021-yil yanvar oyida Ozarbayjon prezidenti Ilhom Aliyev Fuzuli shahrida xalqaro aeroport qurish toʻgʻrisida farmon chiqardi. 14 yanvar kuni bo'lajak aeroportning poydevor qo'yish marosimi bo'lib o'tdi. Uchish-qoʻnish yoʻlagi 2021-yil 5-sentabrda qurib bitkazildi va birinchi marta foydalanildi. Ozarbayjon Havo Yoʻllari’ning Airbus A340-500 yoʻlovchi samolyoti va Silk Way Airlines’ga tegishli Boeing 747-400 yuk samolyotlari muvaffaqiyatli sinov parvozlarini amalga oshirib, aeroportga qoʻndi.

Manbalar
--------

1. ↑  „30 illlik Azərbaycan-Ermənistan müharibəsindən sonra Qarabağda bərpa prosesi" (az). *Politicon.co*.  Topçubaşov Mərkəzi (28-sentabr 2021-yil). Qaraldi: 26-oktabr 2021-yil.
2. ↑  „Аэродромы в Агдаме, Физули включены в каталог международных индексов местоположений" (ru). *Azerbaijani Ministry of Transport, Communications and High Technologies*. 30-yanvar 2021-yilda asl nusxadan arxivlandi. Qaraldi: 25-yanvar 2021-yil.
3. ↑  „Официальный сайт президента Азербайджанской Республики - НОВОСТИ » Мероприятия" (ru). *President.az*.  Presidential Administration of Azerbaijan. 22-yanvar 2021-yilda asl nusxadan arxivlandi. Qaraldi: 25-yanvar 2021-yil.
4. ↑
5. ↑  „Landmark Development: AZAL’s "KARABAKH" aircraft landed at Fuzuli Airport" (en). AZERTAC (5-sentabr 2021-yil). Qaraldi: 6-sentabr 2021-yil.
**Baxmozorsoy** — Jizzax viloyati Baxmap tumanitsat soy. Sangzor daryosining chap irmogʻi. Qoratepa togʻi (Turkiston tizmasi)ning shim. yon bagʻridan boshlanadi. Uz. 21 km, suv toʻplash maydoni 44,6 km3, oʻrtacha koʻp yillik suv sarfi 0,52 m³/sek. B. asosan buloqsuvlaridan, bahorda qor va yomgʻir suvlaridan toʻyinadi. Toʻlinsuv davri martning oʻrtalaridan iyulning urtalarigacha davom etadi. B.da aprel, may oylarida oʻrtacha oylik suv sarfi 2,5 m’/sek, baʼzan 3,0 m³/sek ga yetadi. B. koʻpincha kuz va qishda qurib qoladi. Bahorda soy oʻzanidan baʼzan sel keladi. B. havzasining togʻli qismida oʻtloq va archazorlar bor.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |